

**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA VUKOVARSKO-SRIJEMSKA**

 Na temelju odredbe članka 4. Uredbe o raspisivanju i provedbi javnog natječaja i internog oglasa u državnoj službi Narodne novine br. 78/17 i 89/19, dalje u tekstu Uredba, u svezi oglasa KLASA:112-03/24-01/52, URBROJ:511-15-05-24-2 od 17. lipnja 2024. godine, objavljenog dana 18. lipnja 2024. godine na web stranicama Ministarstva unutarnjih poslova i web stranicama Ministarstva pravosuđa, uprave i digitalne transformacije za prijam u državnu službu na određeno vrijeme u Policijsku upravu vukovarsko-srijemsku objavljuje

**POZIV NA TESTIRANJE**

**KANDIDATIMA/KINJAMA**

koji/e su podnijeli/e pravodobne i potpune prijave te ispunjavaju formalne uvjete iz oglasa za prijam u državnu službu na određeno vrijeme u Policijsku upravu vukovarsko - srijemsku za radno mjesto:

1. Postaja granične policije Vrbanja,

referent – 1 izvršitelj/ica, nepuno radno vrijeme u trajanju od 4 sata dnevno, do povratka odsutnog državnog službenika

1. Policijska postaja Otok,

referent – 1 izvršitelj/ica, do povratka odsutne državne službenice

1. Policijska postaja Otok,

viši referent – 1 izvršitelj/ica, do povratka odsutne državne službenice

1. Postaja granične policije Županja

viši referent – 1 izvršitelj/ica, do povratka odsutne državne službenice

**VRIJEME I MJESTO ODRŽAVANJA TESTIRANJA KANDIDATA**

Za radno mjesto **referent testiranje će se obaviti u prostorijama Velike županijske vijećnice, na adresi Glagoljaška 27A, Vinkovci**

**u ponedjeljak 16. rujna 2024. godine s početkom u 8,00 sati**

o čemu će kandidati biti obaviješteni osobno telefonom

Za radno mjesto **viši referent testiranje će se obaviti u prostorijama Velike županijske vijećnice, na adresi Glagoljaška 27A, Vinkovci**

**u ponedjeljak 16. rujna 2024. godine s početkom u 09,00 sati**

o čemu će kandidati biti obaviješteni osobno telefonom

**SADRŽAJ I NAČIN TESTIRANJA**

Pravni izvori za pripremu kandidata za testiranje objavljeni su na web stranici Policijske uprave vukovarsko – srijemske <https://vukovarsko-srijemska-policija.gov.hr/> istovremeno s objavom oglasa.

Kandidati/kinje koji nisu podnijeli/e pravodobnu ili potpunu prijavu ili ne ispunjavaju formalne uvjete iz oglasa, ne smatraju se kandidatima/kinjama prijavljenim na oglas te će im biti dostavljena pisana obavijest u kojoj se navode razlozi zbog kojih se ne smatraju kandidatom/kinjama prijavljenim na oglas.

Provjera znanja, sposobnosti i vještina kandidata/kinja te rezultata dosadašnjeg rada utvrđuje se putem testiranja i razgovora (intervjua). Testiranje i razgovor s kandidatima/kinjama provodi Komisija za provedbu oglasa (dalje Komisija).

Kandidatima/kinjama koji ispunjavaju formalne uvjete iz oglasa te su im prijave pravodobne i potpune testiranje se sastoji od provjere znanja, sposobnosti i vještina bitnih za obavljanje poslova radnog mjesta. Provjera znanja se obavlja pisanim putem.

Na razgovor(intervju) pozvat će se kandidati/kinje koji su ostvarili ukupno najviše bodova na testiranju. Komisija za provedbu oglasa u razgovoru s kandidatima/kinjama utvrđuje znanja, sposobnosti i vještine, interes, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

**PRAVILA TESTIRANJA**

1. Po dolasku na provjeru znanja, sposobnosti i vještina od kandidata/kinja će biti zatraženo predočavanje odgovarajuće identifikacijske isprave, radi utvrđivanja identiteta. Testiranju ne mogu pristupiti kandidati koji ne mogu dokazati identitet, te osobe za koje se utvrdi da nisu podnijeli prijavu za oglas za radno mjesto za koje se obavlja testiranje.
2. Po utvrđivanju identiteta kandidata/kinja istima će biti podijeljeni testovi za provjeru znanja koji su jednaki za sve prijavljene kandidate. Provjera znanja traje 30 minuta.
3. Za vrijeme pisane provjere znanja nije dopušteno:
* Koristiti se bilo kakvom literaturom ili bilješkama,
* Koristiti mobitel ili druga komunikacijska sredstva,
* Napuštati prostoriju u kojoj se vrši provjera znanja,
* Razgovarati s ostalim kandidatima ili na drugi način remetiti mir i red.

Ukoliko kandidat postupa na prethodno opisani način biti će udaljen sa testiranja, a njegov/njezin rezultat Komisija neće niti ocjenjivati, te će se smatrati da je kandidat/kinja povukao/povukla prijavu na oglas.

1. Provjera znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provedenoj provjeri znanja ako je dobio najmanje 5 bodova. Kandidat/kinja koji ne zadovolje na provedenoj provjeri ne može sudjelovati u daljnjem postupku.
2. Kandidati koji su zadovoljili na provjeri znanja pristupaju razgovoru s Komisijom (intervju).
3. Komisija u razgovoru s kandidatima/kinjama utvrđuje interese, profesionalne ciljeve i motivaciju kandidata za rad u državnoj službi na poslovima radnog mjesta za koje se natjecao. Rezultati intervjua vrednuju se bodovima od 0 do 10 bodova. Smatra se da je kandidat zadovoljio na razgovoru (intervjuu) ako je dobio najmanje 5 bodova.
4. Za vrijeme testiranja kandidati su dužni poštivati kućni red i postupati prema uputama službenih osoba. U slučaju kršenja kućnog reda ili nepridržavanja uputa službenih osoba kandidati će biti udaljeni s testiranja te će se smatrati da su povukli prijavu na oglas.
5. Nakon provedenog intervjua komisija utvrđuje rang listu kandidata prema ukupnom broju bodova ostvarenih na provjeri znanja i intervjuu. Na rang listi se navode samo kandidati koji su zadovoljili na provjeri znanja i intervjuu.
6. O rezultatima oglasa kandidati će biti obaviješteni javnom objavom rješenja o prijmu u državnu službu izabranog kandidata/kinje na web stranici Ministarstva pravosuđa i uprave <https://mpudt.gov.hr/>.
7. Dostava svim kandidatima smatra se obavljenom istekom osmog dana od objave na web stranici Ministarstva pravosuđa, uprave i digitalne transformacije.

**Razgovori (intervjui) s kandidatima/kinjama održati će se u ponedjeljak, 16. rujna 2024. godine, a o točnom terminu održavanja kandidati/kinje će biti pravovremeno obaviješteni putem telefona.**

 KOMISIJA ZA PROVEDBU OGLASA